BCH วิ่ง 3% ลุ้นกำไร Q2 ทะลุ 1.2 พันล้าน โบรกเคาะเป้า 24 บ. อัพไซด์ 15%
BCH บวก 3% เล็งกำไรปกติไตรมาส 2/65 ทะลุ 1.2 พันล้าน คาดทั้งปีโต 2.50 เท่าตัว โบรกแนะนำราคาเป้าหมาย 24 บ. อัพไซด์ 15%
BCH บวก 3% เล็งกำไรปกติไตรมาส 2/65 ทะลุ 1.2 พันล้าน คาดทั้งปีโต 2.50 เท่าตัว โบรกแนะนำราคาเป้าหมาย 24 บ. อัพไซด์ 15%
2 ส.ค. 2565

ผู้สื่อข่าวรายงานว่า วันนี้ (2 ส.ค.65) ราคาหุ้น บริษัท บางกอก เชน ฮอสปิทอล จำกัด (มหาชน) หรือ BCH ณ เวลา 10:31 น. อยู่ที่ระดับ 20.80 บาท บวก 0.60 บาท หรือ 2.97% สูงสุดที่ระดับ 20.80 บาท ต่ำสุดที่ระดับ 20.10 บาท ด้วยมูลค่าการซื้อขาย 235.51 ล้านบาท สำหรับอัพไซด์มาจากการนำราคาหุ้น ณ ปัจจุบันมาคำนวณกับราคาเป้าหมายที่ทางฝ่ายวิจัยได้ให้ไว้ จึงมีอัพไซด์ อยู่ที่ 15.38%

บล.พาย ระบุในบทวิเคราะห์ ว่า หากไม่รวมรายได้จากเคสโควิด-19 คาดว่ากำไรปี 65 จะเติบโต 2.50 เท่า ส่วนปี 66 จะเติบโต 1.80 เท่า เมื่อเทียบกับช่วงก่อนเกิดโควิด-19 จึงเชื่อว่าธุรกิจหลักยังมีภาพรวมที่ดี แนะนำราคาเป้าหมาย 21 บาท
บล.กสิกรไทย ระบุในบทวิเคราะห์ ว่า คาดกำไรปกติไตรมาส 2/65 จะอยู่ที่ 1.2 พันล้านบาท โดย BCH ยังคงได้ประโยชน์จากอุปสงค์ของโควิด-19 ซึ่งการดำเนินงานไตรมาส 2/65 จะสะท้อนการฟื้นตัวต่อเนื่องจากงวดเดียวกันของปีก่อนของรายได้ที่ไม่เกี่ยวกับโควิด-19 แนะนำ “ซื้อ” ราคาเป้าหมาย 24 บาท